અમદાવાદ: ગત વર્ષની જેમ આ વર્ષે પણ ભગવાન જગન્નાથજીની રથયાત્રા અને રમઝાન ઇદનો તહેવાર સાથે સાથે આવી રહ્યો છે. જેથી પોલીસ દ્વારા સુરક્ષાને લઇ તમામ તૈયારીઓ પૂર્ણ કરી દેવાઇ છે. બંને તહેવારો શાંતિપૂર્ણ રીતે અને કોમી એકતામાં પૂર્ણ થાય તેને લઇ છેલ્લા એક મહિનાથી રૂટ પર આવતા તમામ સોસાયટી, મહોલ્લા કમિટી સાથે મિટિંગ અને વોલન્ટિયર્સની ટીમ બનાવી છે. તેઓને પોલીસ સહાયકનાં કાર્ડ અપાશે અને શાંતિથી રથયાત્રાનો તહેવાર પૂર્ણ થાય તેવું આયોજન કરાયું છે.